# Malajalamski kalendar

|  |  |  |  |
| --- | --- | --- | --- |
|

|  |  |  |
| --- | --- | --- |
|  |  Kalendari |  |

 |
|  |  Astro · Gregorijanski · Hebrejski · Iranski · Islamski · ISO · Kineski
 |
| Tipovi kalendara |
|  Lunisolarni · Solarni · Lunarni
 |
|

---

 |
|  | Asirski · Bahaistički · Bengalski · Berberski · Bikram Sambat · Budistički · Etiopski · Germanski · Hindu · Indijski · Irski · Japanski · Javanski . Jermenski · *Juche* · Julijanski (reformisani) · Julijanski (stari) · Koptski · Korejski · Litvanski · Malayalamski · Majanski · Minguo · Nanakshahi · Nepal Sambat · Pawukon · Runski · Tamilski · Tajlandski lunarni · Tajlandski solarni · Tibetanski · Vijetnamski· Xhosa · Zoroastrijanski

---

(**Arhaični kalendari:**) Makedonski (antički) · Burmanski · Astečki · Atički · Babilonski · Coligny · Egipatski · Enohov · Firentinski · Francuski · Helenski · Mezoamerički · Otomanski · Pedesetnički · Rapa Nui · Rimski · Runski · Slovenski · Sovjetski · Vizantijski

---

(**Predloženi kalendari:**) Abizmalni · *CCC&T* · Holocenski · Diskordijanski · Međunarodni fiksni · Novi zemaljski · Pax · Pozitivistički · Sol · Svjetski · Svetski sezonski · Symmetry454 · Darijski (za Mars)

 |

**Malajalamski kalendar** (poznati i kao **Malajalamska era** ili Kollavarsham) je solarni sideralni kalendar koji se koristi u južnoj indijskoj državi Kerali. Era kalendara je počela u godini 825. n.e.

## Kalendarski sistem

Malajalamska godina počinje danom *Chingam 1* (polovina avgusta/kolovoza). Astronomska godina, međutim, počinje polovinom aprila/travnja, kad i ostali indijski kalendari (npr. Hindu i Bengalski). Navodno je to prolećna ravnodnevica, ali zapravo je to tačka na ekliptici, na početku Ovna, gde se Sunce nalazilo u vreme prolećne ravnodnevice negde u 3. stoleću. Usled precesije ekvinoksa danas je ta tačka u sazvežđu Ribe. Malajalamski kalendar, dakle, prati sideralnu godinu, vreme potrebno da se Sunce vrati na istu tačku nebeske sfere, a ne tropsku godinu, vreme između dve tačke (uglavnom) prolećne ravnodnevice, kako je slučaj sa gregorijanskim kalendarom.

### Meseci malajalamskog kalendara

Meseci su nazvani po sazvežđima kroz koje prolazi Sunce. Tako je *Chingam* (od *Simham* - "Lav") nazvan po sazvežđu Lav.

Komparativna tabela, pokazuje odgovarajuće mesece drugih kalendara
| Meseci malajalamske ere | Na malajalamskom | Gregorijanski | Tamilski kalendar | Saka era
 |
| --- | --- | --- | --- | --- |
| *Chingam* | ചിങ്ങം | Avgust- Septembar | *Aavani-Purattasi* | *Sravan- Bhadrapada* |
| *Kanni* | കന്നി | Septembar-Oktobar | *Purattasi-Aippasi* | *Bhadrapada - Asvina* |
| *Thulam* | തുലാം | Oktobar-Novembar | *Aippasi - Karthigai* | *Asvina - Kartika* |
| *Vrishchikam*  | വൃശ്ചികം | Novembar-Decembar | *Karthigai - Margazhi*  | *Kartika - Agrahayana*  |
| *Dhanu*  | ധനു | Decembar-Januar | *Margazhi - Thai* | *Agrahayana - Pausa*  |
| *Makaram* | മകരം | Januar-Februar | *Thai - Maasi* | *Pausa - Magha* |
| *Kumbham*  | കുംഭം | Februar-Mart | *Maasi - Panguni*  | *Magha - Phalguna*  |
| *Meenam* | മീനം | Mart-April | *Panguni - Chithtrai* | *Phalguna - Chaitra*  |
| *Medam* | മേടം | April-Maj | *Chithtrai - Vaikasi* | *Chaitra - Vaisakha* |
| *Edavam* | ഇടവം | Maj-Jun | *Vaikasi- Aani*  | *Vaisakha - Jyaistha* |
| *Midhunam* | മിഥുനം | Jun-Jul |  *Aani - Aadi* | *Jyaistha - Asada* |
| *Karkadakam* | കര്‍ക്കടകം | Jul-Avgust |  *Aadi - Aavani* | *Asada - Sravana* |

### Podela po zvezdama

Nalik *nakshatra*-ma iz Hindu kalendara, i ovde postoji niz od 27 zvezda, od *Aswathi* (Ashvinī na Sanskritu) do Revathi. Godina je time podeljena na grupe od oko 14 dana zvane *Njattuvela*, svaka je nazvana po zvezdi.

### Sedmice

Sedmični dani u malajalamskom kalendaru imaju sufiks *Azhcha* (ആഴ്ച - "sedmica"). Tako bi nedelja bila *njAyaRAzhcha* (ഞായറാഴ്ച), ponedeljak *thinkaLAzhcha* (തിങ്കളാഴ്ച) itd.:

Komparativna tablica naziva sedmičnih dana
| Na malajalamskom | മലയാളം | Srpskohrvatski
 |
| --- | --- | --- |
| *njayar* | ഞായര്‍ | Ned(j)elja
 |
| *thinkal* | തിങ്കള്‍ | Poned(j)eljak
 |
| *chouwa* | ചൊവ്വ | Utorak
 |
| *budhan*  | ബുധന്‍ | Sr(ij)eda
 |
| *vyazham*  | വ്യാഴം | Četvrtak
 |
| *velli* | വെള്ളി | Petak
 |
| *Shani* | ശനി | Subota
 |

## Izvedena imena

Mnogi događaji u Kerali se nazivaju po mesecima ovog kalendara.

Poljoprivredne aktivnosti u Kerali se vrte oko godišnjih doba. Jugozapadni monsun počinje oko 1. juna/lipnja i poznat je kao *Edavappathi* što znači "sredina Edavama". Severoistočni monsun počinje oko sredine oktobra/listopada i naziva se *thulavarsham* (kiša u mesecu *thulam*). Dve žetve pirinča se zovu *Kannikkoythu* odn. *Makarakkoythu* (žetva u mesecu *kanni* odn. *makaram*).

Festival Makaravilaku se slavi u hramu Ayyappan u Sabarimali 1. dana meseca *Makaram*. Njime se označava veliko finale dvomesečnog perioda hodočašća u Sabarimalu.

## Najvažniji festivali

Festival *Andupirapp (ആണ്ടുപിറപ്പ് - nova godina), se slavi 1.* Chingam*a;* Vishu *(വിഷു - astronomska nova godina), se slavi 1.* Medam*a;* Onam *(ഓണം), se slavi na zvezdu "thiruvONam" u mesecu* Chingam *- to su tri najvažnija festivala.*

## Povezano

* Hindu kalendar
* Bengalski kalendar

## Vanjske veze

(na engleskom:)

* Commonly used Malayalam Calendar with both normal (Julian) calendar, the Malayalam calendar and other details sun rise and set times, holidays etc. Arhivirano 2008-08-08 na Wayback Machine-u
* The hindu Arhivirano 2008-03-23 na Wayback Machine-u
* keralainfoservice